**Pasūtītāja Izpildītāja**

līguma uzskaites Nr.1895 līguma uzskaites Nr.5/10-2017

**Līgums**

*„IBM Servera un lenšu bibliotēkas garantijas pagarināšana un uzturēšanas servisa pakalpojums”*

Rīgā, 2017.gada 2.martā

**Zāļu valsts aģentūra**, reģistrācijas Nr.90001836181, juridiskā adrese Jersikas iela 15, Rīga, tās direktora Svena Henkuzena personā, kurš rīkojas saskaņā ar Zāļu valsts aģentūras nolikumu, turpmāk tekstā saukts **Pasūtītājs**, no vienas puses, un

**SIA** “**DATI Group**”, reģistrācijas Nr.40003115371, juridiskā adrese Balasta dambis 80a, Rīga, tās valdes priekšsēdētāja Alda Gulbja personā, kurš rīkojas uz Statūtu pamata, turpmāk tekstā saukts **Izpildītājs**, no otras puses,

abi kopā un katrs atsevišķi, turpmāk saukti par **Pusēm**, bez spaidiem, maldības un viltus, saskaņā ar iepirkuma „IBM Servera un lenšu bibliotēkas garantijas pagarināšana un uzturēšanas servisa pakalpojums”, identifikācijas Nr. ZVA 2017/1, (turpmāk – **Iepirkums**) rezultātiem un Izpildītāja Iepirkumāiesniegto piedāvājumu(turpmāk – **Piedāvājums**), noslēdz šo līgumu (turpmāk tekstā saukts – **Līgums**) ar šādiem nosacījumiem:

1. **LĪGUMA PRIEKŠMETS**
   1. Pasūtītājs pasūta, un Izpildītājs saskaņā ar iesniegto Tehnisko piedāvājumu, šī Līguma un tā pielikumu nosacījumiem un Pasūtītāja norādījumiem, sniedz Pasūtītājam IBM ražotās servertehnikas iekārtu (turpmāk – Iekārtas) garantijas (turpmāk – Garantija) pagarināšanas un uzturēšanas servisa (turpmāk – Uzturēšanas serviss) pakalpojumu, viss kopā turpmāk – **Pakalpojums.**
   2. 10 (desmit) darba dienu laikā no Līguma spēkā stāšanas dienas Izpildītājs iesniedz Pasūtītājam Iekārtu ražotāja vēstuli – apliecinājumu par to, ka Pasūtītāja rīcībā esošajām servertehnikas iekārtām ir iegādāta garantija, un kurā norādīts katrai Iekārtai iegādātais garantijas ilgums un ražotāja garantijas pakalpojuma nosaukums.
   3. Pakalpojuma sniegšanas kārtība un Pakalpojuma apraksts ir noteikts Līguma pielikumā Tehniskais piedāvājums (Pielikums Nr.1), kas ir šī Līguma neatņemama sastāvdaļa.
   4. Izpildītājs apņemas sniegt Pakalpojumu atbilstoši Tehniskajam piedāvājumam, Finanšu piedāvājumam (Pielikums Nr.2), šī Līguma nosacījumiem un Pasūtītāja norādījumiem.
   5. Izpildītājs sniedz Pakalpojumu atbilstoši piedāvājumā aprakstītiem servisa līmeņiem, turpmāk – Servisa līmeņi.
   6. Pakalpojuma ietvaros veiktie Iekārtu remontdarbi ar detaļu nomaiņu tiek fiksēti abu Pušu parakstītos nodošanas - pieņemšanas aktos.
   7. Pakalpojuma sniegšana jāuzsāk 10 (desmit) darba dienulaikā no Līguma spēkā stāšanas dienas. Pakalpojuma uzsākšanu un Līguma 1.2.punktā minētā apliecinājuma nodošanu Pasūtītājam Pušu pilnvarotie pārstāvji apliecina rakstiski, parakstot pieņemšanas – nodošanas aktu.
   8. Pasūtītājs apņemas veikt samaksu par pienācīgi un kvalitatīvi sniegto Pakalpojumu saskaņā ar šī Līguma un tā pielikumu noteikumiem.
2. **LĪGUMA SUMMA UN SAMAKSAS KĀRTĪBA**
   1. Līguma **kopējā summa** par Pakalpojuma sniegšanu **sastāda EUR 11610,00** (vienpadsmit tūkstoši seši simti desmit eiro, 00 centi), neieskaitot pievienotās vērtības nodokli (turpmāk – PVN).
   2. Līguma kopējā cenāietverti visi nepieciešamie un visi iespējamie Izpildītāja izdevumi, kuri nepieciešami Pakalpojuma sniegšanai, kā arī iekļauti visi nodokļi, nodevas un citas maksas, kas jāapmaksā saskaņā ar Latvijas Republikas normatīvajiem aktiem.
   3. Detalizēts Līguma kopējās summas atšifrējums ir norādīts Līguma pielikumā Nr.2.
   4. Par Pakalpojuma sniegšanu Pasūtītājs veic samaksu šādā kārtībā un termiņos:
      1. **EUR 6810,00** (seši tūkstoši astoņi simti desmit eiro, 00 centi), neieskaitot PVN, apmērā par Iekārtu ražotāja garantijas pagarināšanu 10 (desmit) darba dienu laikā no Līguma 1.2.puntā minētā apliecinājuma saņemšanas, akta parakstīšanas un attiecīga Izpildītāja rēķina saņemšanas;
      2. Par Iekārtu Uzturēšanas servisa nodrošināšanu - par iepriekšējo Pakalpojuma sniegšanas ceturksni – katru reizi pārskaitot Izpildītājam 1/8 (vienu astoto) daļu no Uzturēšanas servisa noteiktās līgumcenas (Finanšu piedāvājuma 3.punkts), kas sastāda **EUR 600,00** (seši simti eiro, 00 centi), neieskaitot PVN , ne vēlāk kā 10 (desmit) dienu laikā no attiecīga nodošanas – pieņemšanas akta parakstīšanas un attiecīga Izpildītāja rēķina saņemšanas.
   5. Puses vienojas, ka Finanšu piedāvājums ietver visas izmaksas, kas saistītas ar Līguma izpildi, darbaspēka, transporta izmaksas, valstī noteiktās nodevas un nodokļi (izņemot PVN) un pārējās izmaksas (peļņu un ar riska faktoriem saistītās izmaksas), kas saistītas ar Līguma pilnīgu un kvalitatīvu izpildi. Nekāda veida papildus maksājumi no Pasūtītāja Izpildītājam netiek paredzēti.
   6. Pievienotās vērtības nodokļa vai citu nodokļu/nodevu izmaiņu gadījumā, Puses, bez papildus grozījumu veikšanas Līguma tekstā, veicamajiem maksājumiem piemēro spēkā esošo pievienotās vērtības nodokļa vai citu nodokļu/nodevu likmi.
   7. Pasūtītājam nav pienākums apmaksāt jebkādus Izpildītāja izdevumus un zaudējumus par tiem pakalpojumiem, kurus Izpildītājs nav veicis vai par kuriem Līgumā noteiktajā kārtībā ir konstatētas un nav novērstas nepilnības.
   8. Par apmaksas datumu tiek uzskatīta diena, kad naudas summa ir pārskaitīta no Pasūtītāja bankas konta uz Izpildītāja, šajā Līgumā norādīto norēķinu kontu, un kad Pasūtītājs spēj uzrādīt bankas apliecinātu maksājuma uzdevumu (pārvedumu).
   9. Pasūtītājs, veicot norēķinus ar Izpildītāju, ir tiesīgs jebkurā brīdī ieturēt viņam no Izpildītāja pienākošos maksājumus (zaudējumus, līgumsodus utt.).
3. **PUŠU SAISTĪBAS UN TIESĪBAS**
   1. Pasūtītājs:
      1. nodrošina Izpildītāju ar līgumsaistību izpildei nepieciešamo informāciju un organizatorisko palīdzību;
      2. iepriekš saskaņotajā laikā nodrošina Izpildītāja darbinieku iekļūšanu Pasūtītāja telpās Pasūtītāja atbildīgā pārstāvja klātbūtnē Pakalpojuma sniegšanai;
      3. samaksā Izpildītājam par kvalitatīvi un Līguma noteikumiem atbilstoši sniegto Pakalpojumu saskaņā ar Līguma nosacījumiem;
      4. ir tiesīgs no Izpildītāja saņemt informāciju par Pakalpojuma izpildes gaitu un Pasūtītāja interesējošiem jautājumiem saistībā ar to;
      5. ir tiesīgs pieprasīt Pakalpojuma izpildē iesaistīto speciālistu maiņu, savu prasību atbilstoši motivējot. Šajā gadījumā Izpildītājs apņemas 10 (desmit) darba dienu laikā nodrošināt speciālista nomaiņu ar citu, Iepirkuma dokumentos iekļautajām kvalifikācijas prasībām atbilstošo speciālistu. Šo cita darbinieka iesaistīšanu Pakalpojumu sniegšanā akceptē vai noraida Pasūtītāja pilnvarotais pārstāvis.
   2. Izpildītājs:
      1. apliecina, ka ir iepazinies ar Līguma noteikumiem un atzinis tos par saistošiem un izpildāmiem, veicot savus pienākumus saistībā ar šī Līguma noteikumiem, kā arī apliecina, ka Izpildītāja rīcībā atrodas pietiekoši darbinieku, nepieciešamo materiālo un citu līdzekļu, lai kvalitatīvi un savlaicīgi veiktu visus Līgumā noteiktos pienākumus;
      2. apņemas ar savu darbību nodrošināt Pakalpojuma izpildi saskaņā ar savu piedāvājumu, šo Līgumu un tajā minētā kvalitātē un noteiktā termiņā, un Pasūtītāja norādījumiem;
      3. sagatavo un iesniedz atskaites, pieņemšanas-nodošanas aktus, nosūta rēķinus Pasūtītājam par sniegto Pakalpojumu saskaņā ar Līguma noteikumiem;
      4. apņemas nekavējoties rakstiski informēt Pasūtītāju par jebkādām grūtībām Līguma izpildes procesā, kas varētu aizkavēt savlaicīgu Līguma izpildi;
      5. nodrošina, ka Pakalpojumu sniedz Izpildītāja piedāvājumā norādītie speciālisti. Citu speciālistu iesaistīšanai Pakalpojumu sniegšanā nepieciešams rakstisks saskaņojums ar Pasūtītāja pilnvaroto pārstāvi;
      6. Izpildītājam ir pienākums nepieļaut jebkādu darbību, kas varētu novest pie komercnoslēpumu, dienesta un/vai darījumu noslēpumu apdraudēšanas vai aizskaršanas. Izpildītāja darbinieki, kuri pārkāpuši iepriekš minētos nosacījumus, nav tiesīgi turpināt darbus, līdz ar to Izpildītājam ir pienākums aizstāt minētos darbiniekus ar citiem.
      7. nodrošina, ka visi Izpildītāja darbinieki, kuri iesaistīti Pakalpojumā, pirms pielaides pie Pakalpojuma paraksta un Pasūtītāja pilnvarotajam pārstāvim iesniedz Saistību rakstu, saskaņā ar Līguma Pielikumā Nr.3 esošo paraugu, un Interešu konflikta deklarāciju, saskaņā ar Līguma Pielikumā Nr.4 esošo paraugu;
      8. Izpildītājs apliecina, ka ir informēts par Pasūtītāja ieviesto Informācijas drošības pārvaldības sistēmu atbilstoši ISO/IEC 27001:2013 standartam, un apņemas ievērot Pakalpojuma izpildes gaitas atbilstību ISO/IEC 27001:2013 standarta prasībām.
4. **KONFIDENCIALITĀTE**
   1. Konfidenciāla ir visa un jebkāda Līguma darbības laikā iegūtā informācija par otru Pusi, kuru šī otrā Puse ir norādījusi kā Konfidenciālu.
   2. Katrai no Pusēm ar vislielāko rūpību un uzmanību jārūpējas par informācijas drošību un aizsardzību.
   3. Pušu pienākums ir nodrošināt, ka tās amatpersonas, darbinieki, konsultanti un citas personas, kuras izmantos Pušu informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Pusēm šajā Līgumā.
   4. Puses apņemas sniegt informāciju saviem darbiniekiem un/vai pārstāvjiem tikai nepieciešamības gadījumā un tādā apjomā, kas nepieciešams tikai Līguma izpildei.
   5. Par konfidenciālu netiek uzskatīts Līguma esamības fakts un tā priekšmets.
   6. Informācija netiek uzskatīta par konfidenciālu, ja tai jābūt vai tā kļuvusi publiski pieejama saskaņā ar normatīvajiem aktiem.
5. **PUŠU ATBILDĪBA UN LĪGUMSODI**
   1. Par Līguma 1.2. punktā atrunāto saistību izpildes termiņa kavēšanu, Pasūtītājs ir tiesīgs aprēķināt Izpildītājam līgumsodu 0,5 % (nulle komats pieci procenti) apmērā no Līguma kopējās summas bez PVN par katru nokavēto dienu.
   2. Ja Izpildītājs nenodrošina Piedāvājumā norādīto speciālistu vai līdzvērtīgas kvalifikācijas speciālistu, kuru nomaiņa ir saskaņota ar Pasūtītāju, piedalīšanos pakalpojumu sniegšanā, Pasūtītājam ir tiesības aprēķināt Izpildītājam līgumsodu EUR 500 (piecsimt *euro*) par katru gadījumu, kad konstatēta neatbilstoša speciālista nodarbināšana.
   3. Par apmaksas kavējumu, izņemot gadījumus, kad tāds kavējums radies Izpildītāja darbības un/vai bezdarbības rezultātā, Izpildītājs ir tiesīgs aprēķināt Pasūtītājam līgumsodu par katru kavēto maksājuma dienu 0,5 % apmērā no nokavētā maksājuma summas.
   4. Līguma darbības laikā Pusēm aprēķināmo un ieturamo līgumsodu kopējā summa nevar būt lielākā par 10% (desmit procenti) no Līguma kopējās summas bez PVN.
   5. Līgumsoda samaksa neatbrīvo Puses no Līguma saistību izpildes un Puses var prasīt kā līgumsoda, tā arī Līguma noteikumu izpildīšanu.
   6. Papildus līgumsodam Pusēm ir pienākums atlīdzināt otras Puses tiešos un netiešos zaudējumus, kuri radušies līgumsaistību neizpildes rezultātā. Netiešo zaudējumu atlīdzināšanas pienākums iestājas, ja zaudējumi izriet no vainīgās Puses ļaunprātīgas rīcības vai rupjas nolaidības.
   7. Katras Puses atbildība šī Līguma ietvaros aprobežojas ar Līguma 2.1.punktā norādīto Līguma summu, izņemot gadījumus, kad vainīgā Puse rīkojusies ļaunprātīgi vai ar rupju nolaidību.
   8. Par zaudējumiem, ko nodarījušas trešās personas, Puses atbild tikai tad, ja tā pati, pretēji Līgumam, devusi iespēju šo zaudējumu nodarīt, vai kad tā varējusi zaudējumus novērst.
6. **NEPĀRVARAMA VARA**
   1. Puses tiek atbrīvotas no atbildības par šī Līguma pilnīgu vai daļēju neizpildi, ja tā radusies ārkārtēja, nepārvarama rakstura apstākļu dēļ. Pie šādiem apstākļiem pieder – valsts varas un pārvaldes, pašvaldību institūciju pieņemtie lēmumi, kuri ierobežo vai izslēdz Līguma izpildes iespējas, avārijas (ugunsnelaime, plūdi Pasūtītāja vai Izpildītāja objektos utt.), kas ir saistīti ar šī Līguma izpildes nodrošināšanu.
   2. Puse, kura atsaucas uz Līguma 6.1. punktā minētajiem apstākļiem, par to iestāšanos otrai Pusei rakstiski paziņo ne vēlāk kā 10 (desmit) darba dienu laikā, pievienojot kompetentas valsts institūcijas izziņu, kas apstiprina šo faktu.
7. **LĪGUMA DARBĪBAS TERMIŅŠ**
   1. Līguma stājas spēkā tā abpusējās parakstīšanas dienā un ir spēkā līdz Pušu saistību pilnīgai izpildei.
   2. Puses var izbeigt Līguma darbību pirms termiņa, noslēdzot attiecīgo rakstveida vienošanos.
   3. Pasūtītājam ir tiesības jebkurā laikā bez iemeslu paskaidrošanas vienpusēji atkāpties no Līguma, 30 (trīsdesmit) dienas iepriekš rakstiski par to informējot Izpildītāju un samaksājot Izpildītājam par Līguma noteikumiem atbilstoši veikto un pieņemto Pakalpojuma apjomu.
   4. Izpildītājam ir tiesības vienpusēji izbeigt šo Līgumu gadījumā, ja Pasūtītājs pārkāpj šī Līguma noteikumus un 30 (trīsdesmit) darba dienu laikā no rakstiska paziņojuma saņemšanas dienas nav novērsis Izpildītāja norādīto Līguma pārkāpumu (veicis samaksu). Šajā gadījumā Pasūtītāja pienākums ir samaksāt Izpildītājam par faktiski veikto Piegādi un citus Līgumā paredzētos maksājumus.
8. **PĀRĒJIE NOSACĪJUMI**
   1. Līgumā vai tā pielikumos ietvertie nosacījumi var tikt grozīti vai papildināti tajā gadījumā, ja Puses vai to pilnvarotie pārstāvji paraksta papildus vienošanās protokolu. Jebkuras Līguma izmaiņas vai papildinājumi tiek noformēti rakstveidā, izņemot 8.6. punktā minēto gadījumu, un kļūst par šī Līguma neatņemamu sastāvdaļu.
   2. Par jautājumiem, kuri nav atrunāti šajā Līgumā, Puses vadās saskaņā ar Latvijas Republikas normatīvajiem aktiem.
   3. Pušu domstarpības, kas saistītas ar Līguma izpildi, tiek risinātas vienošanās ceļā. Gadījumā, ja Puses nevienojas, tad strīdu nodod izskatīšanai tiesā Latvijas Republikas normatīvajos aktos paredzētajā kārtībā.
   4. Līgums ir saistošs Pušu tiesību un saistību pārņēmējiem.
   5. Pušu pilnvarotie pārstāvji šī Līguma saistību izpildē, kuri, tai skaitā ir pilnvaroti savstarpēji saskaņot un parakstīt speciālistu sarakstu, to nomaiņas gadījumā, un parakstīt pieņemšanas – nodošanas aktus:

|  |  |
| --- | --- |
| No Pasūtītāja puses:  Vārds, uzvārds: **Andrejs Jefanovs**  Tālrunis: 67078488; 28342006  E-pasts: [Andrejs.Jefanovs@zva.gov.lv](mailto:Andrejs.Jefanovs@zva.gov.lv) | No Izpildītāja puses:  Vārds, uzvārds:  Tālrunis:  E-pasts: |

* 1. Pušu 8.5.punktā minētie pilnvarotie pārstāvji ir atbildīgi par Līgumā noteikto saistību izpildes uzraudzīšanu, Pakalpojuma sniegšanas gaitā pieņemšanas – nodošanas aktu parakstīšanu atbilstoši šī Līguma prasībām, speciālistu sarakstu saskaņošanu, to nomaiņas gadījumā, un parakstīšanu. Pilnvaroto pārstāvju nomaiņas gadījumā, Puse 3 (trīs) dienu laikā paziņo par to otrai Pusei, nosūtot attiecīgo informāciju uz 9.sadaļā minēto faksu/e-pasta adresi.
  2. Juridiskās puses vai bankas rekvizītu maiņas gadījumā Pušu pienākums ir 10 (desmit) darba dienu laikā rakstiski paziņot par to otrai Pusei.
  3. Līgums sastādīts 2 (divos) vienādos eksemplāros latviešu valodā, katrs uz 13 (trīspadsmit) lapām, ieskaitot Līguma pielikums Nr.1- Nr.4, no kuriem viens atrodas pie Pasūtītāja un viens pie Izpildītāja. Abiem Līguma eksemplāriem ir vienāds juridiskais spēks.

1. **PUŠU REKVIZĪTI**

|  |  |
| --- | --- |
| **Pasūtītājs:**  **ZĀĻU VALSTS AĢENTŪRA**  Juridiskā adrese: Rīga, Jersikas iela 15, LV-1003  Reģistrācijas numurs: 90001836181  Telefons: 67078440; fakss: 67078428  e-pasts: [info@zva.gov.lv](mailto:info@zva.gov.lv)  Valsts kases Rīgas norēķinu centrs  LV24TREL9290579005000  BIC: TRELLV22  Direktors  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Svens Henkuzens | **Izpildītājs:**  **SIA „DATI Group”**  Juridiskā adrese:  Reģistrācijas numurs:  Telefons:; fakss:  Banka:  Bankas kods:  Bankas konts:  Valdes priekšsēdētājs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Aldis Gulbis |

**Pielikums Nr.1**

pie 2017.gada\_\_\_\_.marta

Pasūtītāja Līguma uzskaites Nr.\_\_\_\_\_\_

Izpildītāja Līguma uzskaites Nr.5/10-2017

**TEHNISKAIS PIEDĀVĀJUMS**

Izpildītājs SIA “DATI Group” piedāvā nodrošināt Pasūtītāja rīcībā esošās IBM ražotās servertehnikas iekārtu garantijas pagarināšanas un uzturēšanas servisa pakalpojums (turpmāk - „Pakalpojums”) Tabulā Nr.1 uzskaitītajām Pasūtītāja rīcībā esošām servertehnikas iekārtām atbilstoši iepirkuma nolikuma prasībām.

**Tabula Nr.1 – Pasūtītāja servertehnikas iekārtas**

|  |  |  |  |  |  |
| --- | --- | --- | --- | --- | --- |
| **Nr.p.k.** | **Identifikators/ Seriālais Nr.** | **Tips / Modelis/Nosaukums** | **Skaits** | **Pakalpojuma termiņš** | **Servisa līmenis\*** |
|  | KD4B4YP | IBM System x3650 M4 (7915-C2G) | 1 | 2 gadi. | L1 |
|  | 78T9032 | IBM TS3200 Tape Library (3573-4UL) | 1 | 2 gadi | L1 |

**\*Servisa līmeņu apraksts:**

**L1 –** bojājuma pieteikšana Pasūtītāja darba dienas laikā no plkst. 8:00-17:00, kvalificēta tehniskā inženiera ierašanās iekārtu ekspluatācijas vietā (Rīgā, Jersikas ielā 15) darba dienas laikā no plkst. 8:00-17:00; ja bojājums pieteikts līdz pulksten 12:00 - kvalificēta tehniskā inženiera ierašanās iekārtu ekspluatācijas vietā tās pašas darba dienas laikā.

| **Nr.** | **Minimālās** prasības Pakalpojuma nodrošināšanai | **Izpildītāja piedāvājums** |
| --- | --- | --- |
|  | Pasūtītāja servertehnikas iekārtu garantijas pagarināšanas un uzturēšanas servisa nodrošināšana 24 (divdesmit četrus) mēnešu garumā no līguma parakstīšanas. | Pasūtītāja servertehnikas iekārtu garantijas pagarināšanas un uzturēšanas servisa nodrošināšana 24 (divdesmit četrus) mēnešu garumā no līguma parakstīšanas. |
|  | Servertehnikas iekārtu bezmaksas ražotāja garantijas remonts garantijas periodā, kā arī šo iekārtu darbaspēju uzturēšanai nepieciešamā servisa līmeņa nodrošināšana (garantētu kvalificēta inženiera ierašanos noteiktā laikā pēc bojājuma pieteikšanas) | Servertehnikas iekārtu bezmaksas ražotāja garantijas remonts garantijas periodā, kā arī šo iekārtu darbaspēju uzturēšanai nepieciešamā servisa līmeņa nodrošināšana (garantētu kvalificēta inženiera ierašanos noteiktā laikā pēc bojājuma pieteikšanas) |
|  | Piekļuve garantijas un uzturēšanas servisa periodā bez papildus maksas Pasūtītāja servertehnikas iekārtu mašīnkodu (*firmware*) jaunākajam versijām. | Piekļuve garantijas un uzturēšanas servisa periodā bez papildus maksas Pasūtītāja servertehnikas iekārtu mašīnkodu (*firmware*) jaunākajam versijām. |
|  | Iespēja garantijas un uzturēšanas servisa periodā pieteikt Pasūtītāja servertehnikas iekārtu un programmatūras bojājumus un saņemt detalizētu bojājumu cēloņu novērtējumu, kā arī to bezmaksas novēršanu. | Iespēja garantijas un uzturēšanas servisa periodā pieteikt Pasūtītāja servertehnikas iekārtu un programmatūras bojājumus un saņemt detalizētu bojājumu cēloņu novērtējumu, kā arī to bezmaksas novēršanu. |
|  | 10 (desmit) darba dienu laikā no Līguma spēkā stāšanas dienas Pretendents iesniedz Pasūtītājam ražotāja IBM un/vai Lenovo vēstuli – apliecinājumu par to, ka Pasūtītāja rīcībā esošajām servertehnikas iekārtām ir iegādāta garantija, un kurā norādīts katrai iekārtai iegādātais garantijas ilgums un ražotāja garantijas pakalpojuma nosaukums.  Pēc apliecinājuma saņemšanas paraksta pieņemšanas-nodošanas aktu. | 10 (desmit) darba dienu laikā no Līguma spēkā stāšanas dienas Pretendents iesniegs Pasūtītājam ražotāja IBM un/vai Lenovo vēstuli – apliecinājumu par to, ka Pasūtītāja rīcībā esošajām servertehnikas iekārtām ir iegādāta garantija, un kurā norādīts katrai iekārtai iegādātais garantijas ilgums un ražotāja garantijas pakalpojuma nosaukums.  Pēc apliecinājuma saņemšanas paraksta pieņemšanas-nodošanas aktu. |
|  | Pretendents nodrošina, ka Pasūtītājs var iesniegt uzturēšanas servisa Pakalpojuma pieteikumu jebkurā laikā, nosūtot to uz e-pasta adresi [norādīt], bet, ja elektroniskais pasts nefunkcionē, informējot Pretendentu pa tālruņa Nr. [norādīt]. | Izpildītājs nodrošinās, ka Pasūtītājs var iesniegt uzturēšanas servisa Pakalpojuma pieteikumu jebkurā laikā, nosūtot to uz e-pasta adresi , bet, ja elektroniskais pasts nefunkcionē, informējot Izpildītāju pa tālruņa Nr. |
| **UZTURĒŠANAS SERVISA PAKALPOJUMS** | | |
|  | Pretendentam nepieciešamās uzturēšanas pakalpojuma ietvaros jānodrošina šādi pakalpojumi:   * servertehnikas apsekošana, diagnostika un konstatēto traucējumu novēršana, ne retāk kā reizi 6 mēnešos; * palīdzības sniegšana, ja tāda nepieciešama; * konsultāciju sniegšana slēguma maiņai vai uzlabošanai; * funkcionalitātes pārbaudes veikšana, t.sk. rezerves kopēšanas/atjaunošanas testi, ne retāk kā reizi 3 mēnešos; * konfigurācijas izmaiņu veikšana; * palīdzības sniegšana programmatūras (t.sk. servertehnikas *firmware*) uzlabošanā, atjaunošanā un instalācijā; * dokumentācijas uzturēšana un atjaunošana:   + slēgumu shēmas;   + sistēmas konfigurācija;   + rezerves kopēšanas procedūra;   + datu atjaunošanas procedūra. * IBM Tivoli Storage Manager / IBM Spectrum Protect programmatūras jauninājumu uzstādīšana; | Izpildītājs nepieciešamās uzturēšanas pakalpojuma ietvaros nodrošina šādus pakalpojumus:   * servertehnikas apsekošana, diagnostika un konstatēto traucējumu novēršana, ne retāk kā reizi 6 mēnešos; * palīdzības sniegšana, ja tāda nepieciešama; * konsultāciju sniegšana slēguma maiņai vai uzlabošanai; * funkcionalitātes pārbaudes veikšana, t.sk. rezerves kopēšanas/atjaunošanas testi, ne retāk kā reizi 3 mēnešos; * konfigurācijas izmaiņu veikšana; * palīdzības sniegšana programmatūras (t.sk. servertehnikas *firmware*) uzlabošanā, atjaunošanā un instalācijā; * dokumentācijas uzturēšana un atjaunošana:   + slēgumu shēmas;   + sistēmas konfigurācija;   + rezerves kopēšanas procedūra;   + datu atjaunošanas procedūra. * IBM Tivoli Storage Manager / IBM Spectrum Protect programmatūras jauninājumu uzstādīšana; |
|  | Pretendentam jānodrošina ikdienas uzturēšana rezerves kopiju videi IBM Tivoli Storage Manager / IBM Spectrum Protect uz 24 (divdesmit četriem) mēnešiem ar ietvertām vismaz 8 (astoņām) sertificēta personāla darba stundām mēnesī sekojošu pakalpojumu veikšanai:   * rezerves kopiju vides uzraudzība (esošā stāvokļa, darbības (*health check*) pārbaude, žurnālfailu pārbaude, rezerves kopēšanas norises rezultātu pārbaude, lenšu/kasešu stāvokļa pārbaude, Pasūtītāja informēšana); * reizi 3 mēnešos rezerves kopēšanas/atjaunošanas testi (datņu un/vai virtuālo mašīnu selektīvā atjaunošana no rezerves kopijām). Konstatētās kļūdas un nepilnības Pretendents novērš ar Pasūtītāju vienojoties par termiņu. Pēc kļūdu novēršanas tiek veikts ārpuskārtas atkārots tests (bezmaksas, laiks netiek iekļaut līgumā paredzētajās 8 stundās mēnesī). * konfigurācijas, politiku, procedūru izmaiņu veikšana; * kļūdu labošana, ziņošana ražotāja atbalsta dienestam; * kapacitātes plānošana; * klientu programmatūras (*agent*) konfigurēšana. | Izpildītājs nodrošinās ikdienas uzturēšanu rezerves kopiju videi IBM Tivoli Storage Manager / IBM Spectrum Protect uz 24 (divdesmit četriem) mēnešiem ar ietvertām vismaz 8 (astoņām) sertificēta personāla darba stundām mēnesī sekojošu pakalpojumu veikšanai:   * rezerves kopiju vides uzraudzība (esošā stāvokļa, darbības (*health check*) pārbaude, žurnālfailu pārbaude, rezerves kopēšanas norises rezultātu pārbaude, lenšu/kasešu stāvokļa pārbaude, Pasūtītāja informēšana); * reizi 3 mēnešos rezerves kopēšanas/atjaunošanas testi (datņu un/vai virtuālo mašīnu selektīvā atjaunošana no rezerves kopijām). Konstatētās kļūdas un nepilnības Pretendents novērš ar Pasūtītāju vienojoties par termiņu. Pēc kļūdu novēršanas tiek veikts ārpuskārtas atkārots tests (bezmaksas, laiks netiek iekļaut līgumā paredzētajās 8 stundās mēnesī). * konfigurācijas, politiku, procedūru izmaiņu veikšana; * kļūdu labošana, ziņošana ražotāja atbalsta dienestam; * kapacitātes plānošana; * klientu programmatūras (*agent*) konfigurēšana. |
|  | Jānodrošina iespēja Pasūtītāja ITSAN nodaļas darbiniekiem darba dienās no plkst.8.30 līdz 17.00 bez maksas konsultēties ar Pretendenta tehniskā atbalsta dienestu, izmantojot tālruni vai e-pastu, vai nepieciešamības gadījumā, saņemt konsultācijas klātienē iekārtu ekspluatācijas vietā (Rīgā, Jersikas ielā 15) par iekārtām, programmnodrošinājumu un risinājuma iespējamiem uzlabojumiem. (Jānorāda e-pasta adrese un tālruņa numurs). | Tiks nodrošināta iespēja Pasūtītāja ITSAN nodaļas darbiniekiem darba dienās no plkst.8.30 līdz 17.00 bez maksas konsultēties ar Izpildītāja tehniskā atbalsta dienestu, izmantojot tālruni vai e-pastu vai nepieciešamības gadījumā, saņemt konsultācijas klātienē iekārtu ekspluatācijas vietā (Rīgā, Jersikas ielā 15) par iekārtām, programmnodrošinājumu un risinājuma iespējamiem uzlabojumiem. |
|  | Servertehnikas iekārtu garantijas pagarināšanu un uzturēšanas pakalpojumu nodrošina 24 (divdesmit četrus) mēnešus no pieņemšanas-nodošanas akta parakstīšanas. | Servertehnikas iekārtu garantijas pagarināšanu un uzturēšanas pakalpojumu nodrošina 24 (divdesmit četrus) mēnešus no pieņemšanas-nodošanas akta parakstīšanas. |
|  | Pēc Pasūtītāja pieprasījuma, Pretendents nosuta detalizētu atskaiti par pieteikumu izpildes statusiem. | Pēc Pasūtītāja pieprasījuma, Izpildītājs nosutīs detalizētu atskaiti par pieteikumu izpildes statusiem. |
|  | Pasūtītāja elektroniskā pasta adrese [service@zva.gov.lv](mailto:service@zva.gov.lv) tiek iekļauta Pretendenta adrešu sarakstā, uz kuru tiek izsūtīta ikdienas rezerves kopēšanas atskaites. | Pasūtītāja elektroniskā pasta adrese tiek iekļauta Izpildītāja adrešu sarakstā, uz kuru tiek izsūtīta ikdienas rezerves kopēšanas atskaites. |
|  | Pasūtītājs uzturēšanas pakalpojuma ietvaros pasūta atsevišķi veicamos darbus, sūtot pieprasījumu uz Pretendenta norādīto e-pasta adresi.  Pēc pieprasījuma saņemšanas Pretendents informē Pasūtītāju par pieprasījuma risināšanu, darbietilpību un termiņiem, un Puses vienojas par abām Pusēm pieņemamu risināšanas gaitu un termiņu. | Pasūtītājs uzturēšanas pakalpojuma ietvaros pasūta atsevišķi veicamos darbus, sūtot pieprasījumu uz Izpildītāja norādīto e-pasta adresi .  Pēc pieprasījuma saņemšanas Izpildītājs informē Pasūtītāju par pieprasījuma risināšanu, darbietilpību un termiņiem, un Puses vienojas par abām Pusēm pieņemamu risināšanas gaitu un termiņu. |

**Pielikums Nr.2**

pie 2017.gada\_\_\_\_.marta

Pasūtītāja Līguma uzskaites Nr.\_\_\_\_\_\_

Izpildītāja Līguma uzskaites Nr.5/10-2017

**FINANŠU PIEDĀVĀJUMS**

|  |  |  |  |  |  |
| --- | --- | --- | --- | --- | --- |
| **Nr. p.k.** | **Izmaksu pozīcija** |  |  |  |  |
| **Vienība** | **Vienību skaits** | **Cena par vienu vienību EUR bez PVN** | **Cena kopā par visām vienībām EUR bez PVN** |
| **1.** | Iekārtas IBM System x3650 M4 (7915-C2G) ražotāja garantijas pagarināšana uz 24 mēnešiem | Gab. | 1 |  |  |
| **2.** | Iekārtas IBM TS3200 Tape Library (3573-4UL) ražotāja garantijas pagarināšana uz 24 mēnešiem | Gab. | 1 |  |  |
| **3.** | Iekārtu uzturēšanas serviss (tai skaitā ietvertas ikmēneša 8 cilvēkstundas) | Mēnesis | 24 |  |  |
| **4.** | Citas izmaksas (ja ir, norādīt kādas) |  |  | - | - |
| **KOPĀ (EUR bez PVN)** | | | | | **11 610,00** |
| PVN likme 21 % | | | | | 2438,10 |
| **KOPĀ (EUR ar PVN)** | | | | | **14 048,10** |

Kopējā līgumcena bez pievienotās vērtības nodokļa (turpmāk –PVN): EUR 11 610,00 (vienpadsmit tūkstoši seši simti desmit *euro* un 00 centi).

PVN 21%: EUR 2 438,10 (divi tūkstoši četri simti trīsdesmit astoņi *euro* un 10 centi).

Kopējā līgumcena ar PVN: EUR 14 048.10 (četrpadsmit tūkstoši četrdesmit astoņi *euro* un 10 centi).

**Pielikums Nr.3**

pie 2017.gada\_\_\_\_.marta

Pasūtītāja Līguma uzskaites Nr.\_\_\_\_\_\_

Izpildītāja Līguma uzskaites Nr.5/10-2017

SAISTĪBU RAKSTS

(aizpilda Zāļu valsts aģentūras ārpakalpojumu sniedzēju darbinieki)

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Dzimšanas dati \_\_ . \_\_ . \_\_\_\_\_\_

(vārds, uzvārds) (dd.mm.gggg)

Deklarētā dzīvesvieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adrese)

Faktiskā dzīvesvieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adrese)

pildot\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amata nosaukums)

pienākumus, apņemos:

1. Neizpaust, neuzticēt un neatklāt trešajai pusei dokumentus vai informāciju, kas man tiks uzticēta vai kļūs zināma, pildot darba pienākumus;
2. dokumentus vai informāciju, kas man tiks uzticēti vai kļūs zināmi, pildot darba pienākumus, izmantot tikai savā darbā saistībā ar Zāļu valsts aģentūras darba uzdevumu izpildi;
3. dokumentus, kas vairs nav nepieciešami darba pienākumu pildīšanai, nepaturēt sev un nodot Zāļu valsts aģentūrai.

Šis saistību raksts neattiecas uz dokumentiem vai informāciju, par kuriem es varu pierādīt, ka tie nonākuši manā rīcībā pirms šī saistību raksta parakstīšanas.

Rīgā,

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Datums Paraksts

**Pielikums Nr.4**

pie 2017.gada\_\_\_\_.marta

Pasūtītāja Līguma uzskaites Nr.\_\_\_\_\_\_

Izpildītāja Līguma uzskaites Nr.5/10-2017

**Interešu konflikta deklarācija**

(aizpilda Zāļu valsts aģentūras ārpakalpojumu sniedzēju darbinieki)

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dzimšanas dati \_\_ . \_\_ . \_\_\_\_\_\_

(vārds, uzvārds) (dd.mm.gggg)

Deklarētā dzīvesvieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adrese)

Faktiskā dzīvesvieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

apliecinu, ka manas vienīgās tiešās vai netiešās saistības ar farmācijas industriju ir zemāk norādītās:

*(Lūdzu, ievelciet krustiņus atbilstošajos lodziņos un norādiet uzņēmuma un produkta nosaukumu saistību esamības gadījumā)*

|  |  |  |  |
| --- | --- | --- | --- |
| Man ir finansiāla ieinteresētība *(pieder akcijas vai daļas)* farmaceitiskas darbības uzņēmumā un/vai man ir saimnieciskas darbības līguma attiecības ar farmaceitiskas darbības uzņēmumu. | NĒ  □ | JĀ  □ | Uzņēmuma un / vai produkta nosaukums |
| Esmu bijis darbinieks, konsultants, atbildīgais pētnieks, vadības komitejas loceklis, padomes loceklis vai citā veidā esmu bijis nodarbināts, vai man ir bijušas cita veida līguma attiecības *(vajadzīgo pasvītrot)* farmaceitiskās darbības uzņēmumā saistībā ar konkrētu produktu: | NĒ | JĀ | Uzņēmuma un / vai produkta nosaukums |
| * Šobrīd vai pagājušajā gadā | □ | □ |  |
| * Pirms 1 līdz 3 gadiem | □ | □ |  |
| * Pirms 3 līdz 5 gadiem | □ | □ |  |
| Esmu bijis pētnieks (ne atbildīgais) produkta izstrādē: | NĒ | JĀ | Uzņēmuma, produkta nosaukums |
| * Šobrīd vai pagājušajā gadā | □ | □ |  |
| * Pirms 1 līdz 3 gadiem | □ | □ |  |
| Esmu produkta patenta īpašnieks | □ | □ |  |
| Uzņēmums, kurā es strādāju, saņem dotācijas vai cita veida finansējumu no farmaceitiskās darbības uzņēmuma | □ | □ |  |
| Man ir radinieks *(tēvs, māte, vecāmāte, vecaistēvs, bērns, mazbērns, adoptētais, adoptētājs, brālis, māsa, pusmāsa, pusbrālis, laulātais)* un/vai kopīgā mājsaimniecībā dzīvo persona, kas ir darbinieks vai citādi saistīts ar farmaceitiskās darbības uzņēmumu | NĒ  □ | JĀ  □ | Uzņēmuma nosaukums |

Ar šo apstiprinu, ka bez iepriekš minētajām man NAV nekādu citu saistību vai faktu, kas būtu paziņojami Zāļu valsts aģentūrai. Gadījumā, ja man radīsies jaunas papildu saistības, es par to informēšu Zāļu valsts aģentūru.

Rīgā,

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Datums Paraksts